Enghraifft o Strwythur Ychwanegol – Ysgrifennu Llythyr Ffurfiol

**Amcan Dysgu:**

Gallu ysgrifennu llythyr cwyno ffurfiol

**Meini Prawf Llwyddiant:**

1. mae’r llythyr yn dilyn ffurf/cynllun y llythyr ffurfiol a ddangoswyd fel yn yr enghraifft atodwyd
2. mae’r paragraff cyntaf yn cynnwys o leiaf 3 brawddeg sy’n amlinellu dy bryderon
3. mae’r rhan ganol yn cynnwys disgrifiad byr o’th brofiad, ac yn amlinellu’r rhesymau a’r dystiolaeth sydd gennyt dros dy gŵyn
4. mae’r paragraff terfynol yn amlinellu’r hyn yr wyt ti’n ei ddisgwyl o ganlyniad i’th gŵyn
5. mae gramadeg ac atalnodi cywir ac iaith ffurfiol i’w defnyddio trwy’r holl lythyr

## **Gweithgareddau a awgrymir ac amser a ddyrennir:**

|  |  |  |
| --- | --- | --- |
| **Gweithgaredd a Awgrymir** | **Amser a ddyrennir** | **Pryd a lle** |
| Adolygu’r cynnwys llythyr a awgrymir (isod), a gwirio dy fod yn deall | 20 munud | Dosbarth (23Mehefin) |
| Creu cynllun cynnwys gan ddefnyddio’r awgrym canlynol:  Rhan gyntaf – fy mhryderon  Rhan ganol – beth ddigwyddodd a’r dystiolaeth ar gyfer dy gŵyn  Rhan olaf – pa ganlyniad wyt ti’n ei ddisgwyl | 1 awr | Dosbarth (23 Mehefin)  Gwaith cartref (i’w gwblhau erbyn 27 Mehefin) |
| Ysgrifenna ddrafft cyntaf dy lythyr | 1 awr | Dosbarth (27 Mehefin) |
| Gwerthusa dy ddrafft yn erbyn dy feini prawf llwyddiant | 20 munud | Dosbarth (30 Mehefin) |
| Os wyt ti’n sylwi nad yw dy lythyr yn diwallu rhai neu’r cyfan o’r meini prawf llwyddiant - diwygia dy ddrafft fel bod yr holl feini prawf llwyddiant yn cael eu diwallu | 40 munud | Dosbarth (30 Mehefin) |
| Cyflwyna’r llythyr i’r athro i’w farcio | D/G | 30 Mehefin |

|  |
| --- |
| **Rhesymau dros Dy Gŵyn – Syniadau am Gynnwys**  Byddi’n gallu dewis dy enghraifft dy hunan os yw hynny’n well gennyt ti *Enghraifft 1 – Bwyty:*  * Rwyt ti’n ysgrifennu i gwyno am wasanaeth gwael mewn bwyty * Aethost ti i fwyty gyda’th deulu i ddathlu achlysur arbennig * Arhosaist am awr rhwng archebu bwyd a’r bwyd yn cyrraedd * Roedd y bwyd yn oer wedi iddo gyrraedd ac ni wnest ti ei fwynhau * Rwyt ti eisiau i’r bwyty ad-dalu pris dy bryd o fwyd i ti   *Enghraifft 2 – Prynu ar-lein:*   * Rwyt ti’n ysgrifennu i gwyno am nwyddau (megis gêm gyfrifiadurol, dillad neu nwyddau ysgrifennu) yr wyt ti wedi’u harchebu ac a oedd wedi’u difrodi wedi iddynt gyrraedd * Archebaist y nwyddau oddi ar wefan * Talaist am y nwyddau wrth i ti eu harchebu * Pan gyrhaeddodd y nwyddau, roeddynt wedi’u difrodi * Ffoniaist y cwmni ar 2 achlysur ac roedd staff yn anghwrtais wrthyt ti * Fe fyddet yn hoffi ad-daliad |

|  |  |
| --- | --- |
| **Gwybodaeth Ychwanegol – Sut Fyddi Di’n Gwybod pan Fyddi wedi Cwblhau’r Dasg** | **(✓)** |
| Mae dy lythyr rhwng 1 a 2 tudalen o hyd |  |
| Mae dy lythyr yn cynnwys yr holl elfennau sydd wedi’u cynnwys yn y meini prawf llwyddiant |  |
| Mae dy lythyr wedi’i gyflwyno’n daclus |  |